kardosdrur/scandi-wiki huggingface dataset:
Aarhus gamle rådhus

Aarhus gamle rådhus er et tidligere rådhus i Aarhus, Danmark. Bygningen blev opført i 1857 og har været fredet siden 1996. Det er det andet og ældste bevarede rådhus i Aarhus.

Rådhuset ligger ved siden af Aarhus Domkirke på hjørnet af Domkirkepladsen og Mejlgade i Indre By, og det har fungeret som rådhus, politistation og er i dag Kvindemuseet i Danmark og Besættelsesmuseet indrettet her.

Historie 
Bygningen blev opført mellem 1856 og 1857 af arkitekt og kongelig bygningsinspektør Ferdinand Thielemann som en erstatning for det tidligere rådhus, der havde ligget overfor domkirken. Bygningen blev designet til at være et kombineret rådhus, politistation og fængsel. Hovedindgangen ledte ind til rådhuset, og en indgang på vestsiden førte ind til politstationen, mens fængslet var placeret i en mindre bygning i gården bag rådhuset. Borgmesterens kontor og byrådssalen var placeret på første sal.

I 1906 blev der opført en ny fængselsbygning og fængslet bag rådhuset blev kraftigt ombygget for at gøre plads til kontorer. Interiøret i rådhuset blev renoveret og hovedindgangen blev ændret med en større bue. I begyndelsen af 1900-tallet oplevede byen en hurtig befolkningsvækst og udvikling, hvilket betød at de administrative krav hurtigt blev for store til at rådhuset kunne rumme medarbejdere nok, og kontorerne spredte sig til nærliggende bygninger. I 1930'erne blev det igen besluttet at opføre et nyt rådhus, hivlket blev til det nuværende Aarhus Rådhus på Park Allé, der stod færdig i 1941. Da byens administration endelig flyttede fra det gamle rådhus blev det byens politstation fra 1941 og frem til 1984, hvor en ny politstation blev opført.

I 1949 blev tredje sal, under taget, taget i brug til opbevaring og en lille udstilling om etruskiske genstande, der var indsamlet af en professor på Aarhus Universitet. I 1971 blev samlingen flyttet og blev til Antikmuseet. Siden 1995 har bygningen huset Kvindemuseet og Besættelsesmuseet. I 1990'erne blev der etableret en have ved indgangen, som fik navn efter kvinderetsaktivisten Mathilde Fibiger.

Beskrivelse 

Bygningen er et eksempel på nyrenæssance og blev tegnet af Ferdinand Thieleman. Det er inspireret af det psykiatriske hospital Jydske Asyl i Risskov tegnet af Michael Gottlieb Bindesbøll, og viser Thielemans interesse i empire og nyklassicisme. Interiøret er designet af Sophus Frederik Kühnel i 1907, og indeholder bl.a. nationalromantiske elementer i foyeren og byrådssalen.

Rådhuset er opført i rød mursten med horisontale bånd af cement og granit kvadersten i hjørnerne. Hovedindgangen er under en stor bye, og vinduerne er dekoreret med pilastre. Fundamentet er af granitkvadersten med dekorative bånd over kældervinduerne. Taget er dækket af tegl med to kviste. I foyeren findes store granitsøjler under et malet loft. Hovedtrappen i granit er omgivet af to stor glasmosaikker.

Se også 
 Aarhus Rådhus
 Fredede bygninger i Aarhus Kommune

Referencer

Eksterne henvisninger 

Fredede bygninger, konstruktioner og anlæg i Aarhus
Fredede rådhuse i Danmark
Etableret i 1857
Erik Petersen (roer)

Erik Petersen (født 23. september 1939) er en dansk tidligere roer, der var en del af den båd, der vandt guld ved OL 1964 i firer uden styrmand.

Erik Petersen roede for Roforeningen Kvik, og han kom i 1963 i båd som toer med John Ørsted (etter), Kurt Helmudt (treer) og Bjørn Hasløv (stroke), efter at en otter var blevet splittet op; båden blev trænet af Poul Danning. 

Båden viste sig første gang på den internationale scene, da den deltog i EM 1963 på hjemmebanen på Bagsværd Sø. Her lå båden i finalen i en klar vinderposition, men så knækkede Petersens åregaffel, og holdet måtte nøjes med en femteplads. Året efter var båden også på vinderkurs under EM i Amsterdam, men denne gang var Ørsted uheldig at fange en 'ugle', så båden gik kortvarigt i stå, hvorpå holdet måtte se Vesttyskland gå forbi og vinde guld; danskerne fik dog sølv ved denne lejlighed.

Ved OL i Tokyo vandt den danske båd sit indledende heat og var derfor direkte kvalificeret til finalen. Her lå båden i første del af løbet på en andenplads efter en hollandsk båd. Denne båd kunne dog ikke holde tempoet, hvorpå danskerne kom i spidsen. De var mod slutningen dog truet af den britiske og den amerikanske båd, men da danskerne satte spurten ind mod slutningen, holdt de briterne bag sig med en halv bådlængde og vandt i tiden 6:59,30 mod briternes 7:00:47 og amerikanernes 7:01:37. Ørsted, Helmudt, Hasløv og Petersen vandt dermed en af de to guldmedaljer, som Danmark vandt ved disse lege. Bådens præstation indbragte den hæder, idet Ekstra Bladet og B.T. begge ved årets afslutning udnævnte præstationen til årets bedste i dansk idræt.

Fireren holdt derpå pause i 1965, men vendte kortvarigt tilbage til eliten i 1966, inden Hasløv og Ørsted helligede sig deres civile karrierer. Petersen og Helmudt fortsatte med nye makkere, og var kvalificeret til OL 1968 i firer med styrmand sammen med Tom Hinsby, Poul Nielsen og Jørgen Tornbo. Båden kom imidlertid aldrig til at stille op, idet Hinsby var uheldig at pådrage sig en hjernerystelse i OL-landsbyen.. I 1970 sikrede fire af disse roere (uden styrmanden Tornbo) sig bronze ved VM.

I det civile liv var Erik Petersen rørlægger. Han fortsatte med at ro i Kvik i mange år og var i 2014 fortsat aktiv.

Referencer

Eksterne henvisninger 

Personer fra København 
Roere fra Danmark
Olympiske mestre fra Danmark
Deltagere for Danmark ved sommer-OL 1964
Kurt Helmudt

Kurt Helmudt (født 7. december 1943 i København, død 7. september 2018) var en dansk roer, der var en del af den båd, der vandt guld ved OL 1964 i firer uden styrmand.

Kurt Helmudt roede for Roforeningen Kvik, og han kom i 1963 i båd som treer med John Ørsted (etter), Erik Petersen (toer) og Bjørn Hasløv (stroke), efter at en otter var blevet splittet op; båden blev trænet af Poul Danning. 

 

Båden viste sig første gang på den internationale scene, da den deltog i EM 1963 på hjemmebanen på Bagsværd Sø. Her lå båden i finalen i en klar vinderposition, men så knækkede Petersens åregaffel, og holdet måtte nøjes med en femteplads. Året efter var båden også på vinderkurs under EM i Amsterdam, men denne gang var Ørsted uheldig at fange en 'ugle', så båden gik kortvarigt i stå, hvorpå holdet måtte se Vesttyskland gå forbi og vinde guld; danskerne fik dog sølv ved denne lejlighed.

Ved OL i Tokyo vandt den danske båd sit indledende heat og var derfor direkte kvalificeret til finalen. Her lå båden i første del af løbet på en andenplads efter en hollandsk båd. Denne båd kunne dog ikke holde tempoet, hvorpå danskerne kom i spidsen. De var mod slutningen dog truet af den britiske og den amerikanske båd, men da danskerne satte spurten ind mod slutningen, holdt de briterne bag sig med en halv bådlængde og vandt i tiden 6:59,30 mod briternes 7:00:47 og amerikanernes 7:01:37. Ørsted, Helmudt, Hasløv og Petersen vandt dermed en af de to guldmedaljer, som Danmark vandt ved disse lege. Bådens præstation indbragte den hæder, idet Ekstra Bladet og B.T. begge ved årets afslutning udnævnte præstationen til årets bedste i dansk idræt.

Fireren holdt derpå pause i 1965, men vendte kortvarigt tilbage til eliten i 1966, inden Hasløv og Ørsted helligede sig deres civile karrierer. Petersen og Helmudt fortsatte med nye makkere, og var kvalificeret til OL 1968 i firer med styrmand sammen med Tom Hinsby, Poul Nielsen og Niels Henry Secher. Båden kom imidlertid aldrig til at stille op, idet Hinsby var uheldig at pådrage sig en hjernerystelse i OL-landsbyen. I 1970 sikrede fire af disse roere (uden styrmanden Secher) sig bronze ved VM.

I det civile liv var Kurt Helmudt skibsbygger, senere ingeniør på B&W.

Referencer

Eksterne henvisninger 

Personer fra København 
Roere fra Danmark
Olympiske mestre fra Danmark
Deltagere for Danmark ved sommer-OL 1964
Løgmanssteypið

Løgmanssteypið er pokalturneringen på Færøerne. Den blev etableret i 1955 og blev i den første sæson vundet af HB Torshavn. Grundet af Færøerne er et lille land er der kun 15 klubber der deltagere i turneringen.

Fodbold på Færøerne
Etableret i 1955
Mejlborg

Mejlborg er en boboelsesejendom i Aarhus, Danmark. Bygningen ligger i området Nørre Stenbro på Kystvejen 59-65 og Mejlgade 92 i byens centrum. Det var det første store, privatopført lejlighedskompleks, der blev opført i byen, og det var populært blandt overklassen i begyndelsen af 1900-tallet. Det er tegnet af Sophus Frederik Kühnel og har navn efter gaden Mejlgade. Mejl er afledt af olddansk der betyder "middel".

Historie 

Mejlborg blev opført i 1896-98 efter tegninger af arkitekt Sophus Frederik Kühnel. Det blev bygget, hvor den tidligere byport i Mejlgade havde ligget, og bymuren havde afgrænset byen indtil 1871. Mejlborg var den første bygning af sin størrelse i byen, og det var markant højere end de nærliggende købmandshuse i Latinerkvarteret. Mejlborg blev designet til at være dyre lejligheder på østsiden ud mod Kystvejen og Aarhus Bugt. Stueetagen havde oprindeligt en fasionabel restaurant drevet af Christian Madsen.

I 1899 udbrød der en brand i en savmølle på Mejlgade, og den ødelagde 14 bygninger i nordenden af gaden, inklusive Mejlborg, og efterlod kun den ydre facade tilbage. Aarhus havde længe et artilleriregiment i Langelandsgade Kaserne og soldaterne brugte ruinerne som mål under skydetrænining.

Mejlborg blev genopbygget samme år som branden, og det blev genopført stort set som det stod inden branden. Restauranten blev genetableret med en ny ejer og den kørte frem til 1960, hvor den lukkede. Mejlborg fungerede som hotel i en kort periode i begyndelsen af 1900-tallet, men det blev aldrig med stor succes. I dag efter Mejlborg udelukkende en beboelsesejendom, og den tidligere restuarant er kontorer i dag.

Beskrivelse 
Bygningen af karakteriseret af en historisistisk gotisk renæssancestil med en rigt dekoreret facade. Facaden mod kysten er opdelt i tre sektioner med hver tre rækker vinduer. De yderste sektioner rager en smule ud og har store gotiske kamtakker, risaliter og balkoner. Midtersektionen har mange af de samme detaljer men har ikke gavle og har kviste. Hovedindgangen er i et oktagonalt tårn med en løgkuppel og et ille ur og et spir på toppen.

Se også 
 Fredede bygninger i Aarhus Kommune

Referencer

Eksterne henvisninger 

Bygninger, konstruktioner og anlæg i Aarhus
Boligbyggeri i Aarhus
Etableret i 1898
Bjørn Hasløv

Bjørn Hasløv Borgen (født 18. maj 1941 i København) er en dansk tidligere roer, der var en del af den båd, der vandt guld ved OL 1964 i firer uden styrmand.

Bjørn Hasløv roede for Roforeningen Kvik, hvor han begyndte som motionsroer, men fra 1957 gik han over til kaproning., og han kom i 1963 i båd som stroke med John Ørsted (etter), Erik Petersen (toer) og Kurt Helmudt (treer), efter at en otter var blevet splittet op; båden blev trænet af Poul Danning. 

Båden viste sig første gang på den internationale scene, da den deltog i EM 1963 på hjemmebanen på Bagsværd Sø. Her lå båden i finalen i en klar vinderposition, men så knækkede Petersens åregaffel, og holdet måtte nøjes med en femteplads. Året efter var båden også på vinderkurs under EM i Amsterdam, men denne gang var Ørsted uheldig at fange en 'ugle', så båden gik kortvarigt i stå, hvorpå holdet måtte se Vesttyskland gå forbi og vinde guld; danskerne fik dog sølv ved denne lejlighed.

Ved OL i Tokyo vandt den danske båd sit indledende heat og var derfor direkte kvalificeret til finalen. Her lå båden i første del af løbet på en andenplads efter en hollandsk båd. Denne båd kunne dog ikke holde tempoet, hvorpå danskerne kom i spidsen. De var mod slutningen dog truet af den britiske og den amerikanske båd, men da danskerne satte spurten ind mod slutningen, holdt de briterne bag sig med en halv bådlængde og vandt i tiden 6:59,30 mod briternes 7:00:47 og amerikanernes 7:01:37. Ørsted, Helmudt, Hasløv og Petersen vandt dermed en af de to guldmedaljer, som Danmark vandt ved disse lege. Bådens præstation indbragte den hæder, idet Ekstra Bladet og B.T. begge ved årets afslutning udnævnte præstationen til årets bedste i dansk idræt.

Fireren holdt derpå pause i 1965, men vendte kortvarigt tilbage til eliten i 1966, inden Hasløv og Ørsted helligede sig deres civile karrierer.

I det civile liv var Bjørn Hasløv arkitekt. Skønt han ikke længere roede på eliteniveau, var Hasløv dog fortsat aktiv så sent som i 2014.

Referencer

Eksterne henvisninger 

Roere fra Danmark
Olympiske mestre fra Danmark
Deltagere for Danmark ved sommer-OL 1964
Personer fra København
Per Bak

Per Bak (født 8. december 1948, død 16. oktober 2002) var en dansk teoretisk fysiker, der i 1987 var medforfatter på en videnskabelig artikel, der introducerede begrebet selvorganiseret kritikalitet.

Karriere 
Efter at have fået en ph.d. fra Danmarks Tekniske Universitet i 1974, arbejdede Bak for det amerikanske forskningscenter Brookhaven National Laboratory på Long Island (New York). Han specialiserede sig i de faseovergange der sker, når f.eks. en elektrisk isolator pludselig bliver til en elektrisk leder eller når vand fryser. I den forbindelse bidrog han til rumligt modulerede (magnetiske) strukturer i faste stoffer. Denne forskning ledte ham til det mere generelle spørgsmål om, hvordan der kan komme orden ud af uorden.

I 1987 skrev Bak og to postdoc-studerende, Chao Tang og Kurt Wiesenfeld en artikel til Physical Review Letters, der opsatte et ny koncept kaldet selvorganiseret kritikalitet. Det første eksempel på et dynamisk system, der viste dette, var Bak-Tang-Wiesenfelds sandbunkemodel, som blev opkaldt efter dem.

Publikationer 
 1982, "Commensurate phases, incommensurate phases, and the devil's staircase", i: Reports on Progress in Physics, Vol. 45, pp. 587–629;
 1987, "Self-organized criticality: an explanation of 1/f noise", med Chao Tang og Kurt Wiesenfeld, i: Physical Review Letters, Vol. 59, pp. 381–384;
 1996, How Nature Works: The Science of Self-Organized Criticality, New York: Copernicus. 
 1983, "Doing physics with microcomputers" An ordinary personal computer can be used to do large-scale calculations in physics at a great savings in cost and added personal convenience for the researcher. I: Physics Today / December 1983 pp. 25–28;

Referencer 

Fysikere fra Danmark
Alumni fra Danmarks Tekniske Universitet
Aomori-præfekturet

er et præfektur i Japan.

Præfekturet ligger i regionen Tōhoku på den nordlige del af Japans hovedø Honshū. Det har et areal på og et befolkningstal på  indbyggere. Hovedbyen og den største by er Aomori.

Historie 
Indtil Meiji-restaurationen var området, hvor Aomori-præfekturet ligger, kendt som den nordlige del af Mutsu-provinsen.

Under Edo-perioden begyndte Hirosaki-klanen at bygge en havneby hvor den nuværende by Aomori ligger. Der var grønne skove i nærheden af byen, og disse blev brugt som milepæle for de skibe som sejlede ind i havnen. Disse grønne skove kaldtes aoi-mori, hvoraf byens navn, Aomori, stammer. Præfekturet blev dannet i 1871. Landsbyen Aomori blev grundlagt i 1889, i 1898 fik den bystatus med 28.000 indbyggere.

Den 3. maj 1910 blev Yasukata-distriktet hærget af en ildebrand, der på grund af kraftig blæst ødelagde hele byen. Storbranden kostede 26 mennesker livet og yderligere 160 indbyggere blev såret. Den ødelagde 5.246 huse og nedbrændte 19 oplagringsskure og 157 varehuse.

Klokken 10:30  den 28. juli 1945 bombede en eskadrille af amerikanske B29 bombefly over 90% af byen.

Radio Aomori (RAB) lavede sin første udsendelse i 1951. Fire år senere blev den første fiskeauktion holdt. I 1958 åbnede det lokale hospital samt et kommunalt fiskemarket. Samme år etablerede Tsugaru-linjen en togbane-forbindelse med Minmaya-byen yderst på halvøen.

Referencer 

Japans præfekturer
Peter Engberg

Peter Engberg (28. maj 1946) er en dansk instruktør. Han har instrueret mange prisbelønnede dokumentarfilm, men har også selv medvirket i film.

Filmografi 
 Ang.: Lone, 1970 - Han spillede chauffør i jeep
 Eftersøgningen, 1971 - Instruktør
 Når vinden blæser, 1986 - Oversættelse
 Peter von Scholten, 1987 - Fotograf
 Transformationer - verdener i forvandling, 1988 - Instruktør
 Nu - et øjeblik på Jorden, 1992 - Instruktør
 Øje blikke, 1993 - Instruktør
 En verden uden tid og sted, 1995 - Fotograf
 Fremskridt - et nyt årtusinde, 1999 - Instruktør
 Min avatar og mig, 2010 - Medvirkende

Eksterne henvisninger 
 

Filminstruktører fra Danmark
Reno B. Olsen

Reno Bent Olsen (19. februar 1947 i Roskilde) er tidligere dansk banecykelrytter. 

Han vandt tolv danmarksmesterskaber, og han deltog i OL 1968 i Mexico City som del af det danske hold i 4.000 m forfølgelsesløb. De øvrige på holdet var Gunnar Asmussen, Mogens Frey,  Per Lyngemark og Peder Pedersen. De indledte med at sætte ny olympisk rekord i den tynde luft i Mexico med tiden 4.23,58 minutter, da de besejrede Mexico (tiden blev forbedret flere gange i den indledende runde), i kvartfinalen slog de Tjekkoslovakiet, og semifinalen gav sejr over Sovjetunionen. I finalen mod Vesttyskland førte tyskerne fra starten, og da en af danskerne måtte opgive efter ni af de tolv omgange, var sejren til tyskerne tilsyneladende sikker. Men da en af de tyske ryttere tilsyneladende strejfede en af holdkammeraterne, blev det tyske hold diskvalificeret, og danskerne fik guld, skønt de kørte i tiden 4.22,44, mens tyskerne kørte i 4.18,94. Tyskerne måtte derfor nøjes med sølv, mens Italien vandt bronze.

Olsen deltog også ved OL 1972 i München, hvor han i 4.000 m individuelt forfølgelsesløb blev nummer tretten i kvalifikationsrunden i tiden 5.02,00 minutter, hvilket ikke var nok til at komme med i kvartfinalen. I holdforfølgelsesløbet kørte han sammen med Gunnar Asmussen, Svend Erik Bjerg og Bent Pedersen, og med tiden 4.34,78 minutter i kvalifikationsrunden blev de nummer tretten, hvilket heller ikke her var tilstrækkeligt til videre deltagelse.

Referencer

Eksterne henvisninger 

Mandlige cykelryttere fra Danmark
Deltagere for Danmark ved sommer-OL 1968
Deltagere for Danmark ved sommer-OL 1972
Olympiske mestre fra Danmark
Mathias Kristensen (fodboldspiller, født 1993)

Mathias Kristensen (født 24. juni 1993) er en dansk fodboldspiller, der spiller for Lyngby Boldklub.

Klubkarriere 
Kristensen scorede i efteråret 2017 19 mål for Tarup-Paarup IF i Danmarksserien.

AC Horsens 
Den 18. december 2017 blev det offentliggjort, at AC Horsens havde hentet Kristensen i Danmarksserieklubben Tarup-Paarup IF. Han skrev under på en halvårig kontrakt. Han sagde i den ombæring sit job op for at være fuldtidsprofessionel.

Han blev knæskadet i starten af april 2018, hvorfor der ventede ham en operation.

Han fik sin debut i Superligaen den 11. maj 2018, da han blev skiftet ind efter 58 minutter som erstatning for Oliver Drost. I det 89. minut reducerede han til 2-1, hvilket også blev kampens resultat ude mod FC Nordsjælland. Han spillede også kampen efter, hvor han spillede 18 minutter (2-2-kamp hjemme mod Brøndby IF. Han forlængede den 25. maj 2018 sin kontrakt med AC Horsens med et halvt år. Grundet hans skade havde klubben endnu ikke set nok af Kristensens kvaliteter til endnu at bedømme ham, og man ville klubbens side gerne have mere tid til at vurdere spillerens kvaliteter.

Han forlod i december 2018 AC Horsens efter et år i klubben, da han ikke fik forlænget sin kontrakt forlænget ved kontraktudløb.

Nykøbing FC 
Han skrev den 15. februar 2019 under på en kontrakt med 1. divisionsklubben Nykøbing FC.

Referencer

Eksterne henvisninger 

Fodboldspillere fra Danmark
Fodboldspillere fra Tarup-Paarup Idrætsforening
Fodboldspillere fra AC Horsens
Fodboldspillere fra Nykøbing FC
Fodboldspillere fra Lyngby Boldklub
Mathias Kristensen

Mathias Kristensen kan henvise til

 Mathias Kristensen (fodboldspiller, født 1993), en fodboldspiller
 Mathias Kristensen (fodboldspiller, født 1997), en fodboldspiller
Android versioner

Versions-historien bag Androids mobile operativsystem begyndte med den offentlige version af Android beta, November 5, 2007. Den første kommercielle version, Android 1.0, blev udgivet den 23. september, 2008. Android bliver kontinuerligt udviklet af Google og Open Handset Alliance, og der er sket en række opdateringer til deres base-operativsystem siden den første udgivelse.

Version 1.0 og 1.1 var ikke udgivet under specifikke kode navne på trods af at Android 1.1 uofficielt blev kendt som Petit Four. Androids kodenavne er typisk baseret på konfekture-navne (f.eks. slik og kager) og har været udgivet i alfabetisk rækkefølge, siden 2009 med Android 1.5 Cupcake. Den seneste version af Android er Android 9 Pie, som blev udgivet i August 2018.
Google Android
Mobile styresystemer
Smartmobiler
Daimaou Kosaka

Kazuhito Kosaka (født 17. juli 1973), bedre kendt af hans scenenavn Daimaou Kosaka er en japansk komiker. Han er bedst kendt for sin sang "PPAP (Pen-Pineapple-Apple-Pen)". Han fik guinness verdensrekord for den mest korte sang tilbage i 2017.

Under USAs præsident Donald Trumps tur til Asien i efteråret 2017, blev Kosaka valgt til at synge ved den officielle statslige modtagelse, angiveligt fordi Japans premierminister Shinzō Abe ønskede at holde stemningen "optimistisk".

Komikere
Kunstnere fra Japan
Preben Isaksson

Preben Isaksson (født 22. januar 1943 i København, død 27. september 2008 i Greve) var en dansk cykelrytter. Han vandt bronzemedalje i Sommer-OL 1964 og var med til at vinde en femteplads i holdforfølgelsesløb ved samme lege.

Eksterne henvisninger 

Mandlige cykelryttere fra Danmark
Olympiske bronzemedaljevindere fra Danmark
Deltagere for Danmark ved sommer-OL 1964
Julieta Díaz

Julieta Díaz (født September 9, 1977 i Buenos Aires) er en Argentinsk skuespiller kendt fra film, tv og teater. Hun begyndte sin karriere som 13-årig.

Díaz er fast tilknyttet et argentinsk filmselskab, men optræder også andre på teaterscener.

Filmografi 

 Lobos marinos (2000)
 Déjala correr (2001)
 Herencia (2001) aka Arv
 Muñequita (2006)
 Derecho de familia (2006)
 Maradona, the Hand of God (2007)
 La Señal (2007)
 La Gaby (2008)
 Dos más dos (2012)
 Corazon de Léon (2013)

Tv 

 "Carola Casini" (1997) TV-serie
 "Gasoleros" (1998) TV-serie
 "Pamucak, costa del silencio" (1998) TV-serie
 "Campeones de la vida" (1999) TV-serie
 "Ilusiones (compartidas)" (2000) TV-serie
 "099 Central" (2002) TV-serie
 "Soy gitano" (2003) TV-serie
 "Locas de amor" (2004) - TV-serie
 "Botines" (2005), Mini-TV-serie
 "Mujeres asesinas" (2005) TV-serie
 "Valientes" (2009) TV-serie
 "Cuando Mig Sonreís" (2011) TV-serie
 "Graduados" (2012) TV-serie
 "Sres Papis" (2014)

Priser

Nomineringer 

 2013 Martin Fierro Awards
 Bedste skuespillerinde i kategorien miniserier

Henvisninger

Eksterne henvisninger 
 
 Julieta Díaz på Cinenacional.com (spansk)

Personer fra Buenos Aires
Skuespillere fra Argentina
Jac Nellemann

Jac Nellemann (født 19. april 1944 i København) 
er forretningsmand og  tidligere dansk racerkører. 
Han var den første danske racerkører der kørte Formel 1, og blandt andet deltog i Sveriges Grand Prix i 1973, men kvalificerede sig ikke. Senere stillede han også op til Formel 1 i 1976, men kvalificerede sig heller ikke her.

Han var med til at grundlægge Den Blå Avis i 1981 sammen med Karsten Ree.

Jacob Nellemann, har i mange år drevet bilforretningen Nellemann A/S, som han overtog fra sin far Sofus Nellemann, som igen havde fået forretningen af sin far Vilhelm Nellemann der stiftede  Nellemann-koncernen.

Eksterne henvisninger 
 Jac Nellemann på OldRacingCars.com
 Jac Nelleman på StatsF1.com

Motorsportsfolk fra Danmark
Signe Livbjerg

Signe Livbjerg (født 21. februar 1980) er en dansk international sejler. Hun vandt bronze i europajolle ved OL 2004 i Athen. Bronzemedaljen indbragte hende prisen for årets sejlsportspræstation 2004 i dansk sejlsport. Hun blev europamester i samme klasse året efter.

Signe Livbjerg har også sejlet 470 jolle og laser radialjolle. Hun blev blandt andet nr. 3 ved Holland-regattaen i 2005 i laser radial-båden. Hun stoppede som elitesejler i 2007. Hun arbejder nu som læge.

Referencer

Eksterne henvisninger 

Sejlsportsfolk fra Danmark
Deltagere for Danmark ved sommer-OL 2004
Medaljevindere fra Danmark ved sommer-OL 2004
Olympiske bronzemedaljevindere fra Danmark